laion/Wikipedia-Exotic huggingface dataset:
ג'וליוס רנדל

ג'וליוס דיון רנדל (באנגלית: Julius Deion Randle, נולד ב-29 בנובמבר 1994) הוא כדורסלן אמריקאי, המשחק בעמדת הפאוור פורוורד במינסוטה טימברוולבס מליגת ה-NBA. רנדל שיחק עונה אחת במדי אוניברסיטת קנטקי ונבחר במקום השביעי בדראפט של שנת 2014. בעונת 2013/2014 שיחק רנדל באוניברסיטת קנטקי. ב-28 בפברואר 2014 הוכרז רנדל כאחד מעשרת המועמדים לפרס נייסמית'. הוא סייע לקבוצה להגיע לגמר אליפות המכללות, אך למרות 10 נקודות ו-6 ריבאונדים שלו הפסידו במשחק לאוניברסיטת קונטיקט. רנדל סיים את העונה עם 24 דאבל-דאבלים, ההישג השני בטיבו בתולדות אוניברסיטת קנטקי. ב-22 באפריל 2014 הודיע רנדל על כוונתו להתמודד בדראפט ה-NBA. בדראפט שנערך ב-26 ביוני באולמה של ברוקלין נטס נבחר רנדל במקום השביעי על ידי קבוצת הלוס אנג'לס לייקרס, הבחירה הגבוהה ביותר של הלייקרס מאז ג'יימס וורת'י. ב-13 ביולי חתם על החוזה קבוצה ובאותו יום ערך את הופעה הבכורה שלו במסגרת ליגת הקיץ בו קלע 10 נקודות ב-21 דקות. רנדל שותף במשחק פתיחת העונה של הלייקרס, אך לאחר ששיחק 14 דקות בלבד נפגע, במה שהתברר מאוחר יותר כשבר בשוק הירך. פציעה זאת השביתה אותו למשך שאר העונה. ביולי 2015 חזר רנדל לפעילות ושותף ב-4 משחקים של הקבוצה במסגרת ליגת הקיץ. הוא אמנם קלע 11.5 נקודות ולקח 4 ריבאונדים בממוצע למשחק, אך הופעתו הוגדרה כ"מאכזבת". ב-15 באוקטובר ניצלה הלייקרס את האופציה והאריכה את חוזה הרוקי של רנדל עד לסוף עונת 2016/2017. לאחר סיומה של עונת 2017/2018 היה לשחקן חופשי, וחתם על חוזה דו-שנתי בניו אורלינס פליקנס. לאורך עונתו היחידה בקבוצה הצטיין עם ממוצעים של 21.4 נקודות ו-8.7 ריבאונדים למשחק. ב-15 במרץ 2019 קלע שיא קריירה של 45 נקודות, בהפסד הפליקנס מול פורטלנד טרייל בלייזרס. ב-9 ביולי 2019 חתם על חוזה בניו יורק ניקס. בעונת 2023/2024, נבחר רנדל בפעם השלישית למשחק האולסטאר אך לא ישחק במשחק עצמו מכיוון שהוא פצוע ואינו כשיר אליו. מדיה וקבצים בנושא ג'וליוס רנדל בוויקישיתוף ג'וליוס רנדל, ברשת החברתית אקס (טוויטר) ג'וליוס רנדל, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN קונטיקט גברה על קנטאקי וזכתה בטורניר המכללות, באתר וואלה, 8 באפריל 2014 רונן גפן, נחיתה כואבת: הפציעה הקשה של ג'וליוס רנדל, באתר nrg‏, 7 בנובמבר 2014 Kyle Tucker, Kentucky's Julius Randle declares for the NBA draft, USA Today, 22 April 2014 ברק חקלאי, דראפט: וויגינס נבחר ראשון, פארקר שני, באתר ynet, 27 ביוני 2014 Lakers Sign Julius Randle, NBA.com, 13 July 2014 Randle Makes Debut, Lakers Fall 90-73, NBA.com, 13 July 2014 Sam Vecenie, Summer League eye-openers: Mudiay shines, Julius Randle not so much, CBS Sport, 21 July 2015 Lakers Exercise Team Option on Julius Randle, NBA.com. 15 October 205 Ganguli, Tania (27 ביוני 2018). "Lakers and Spurs re-engage in discussions about Kawhi Leonard, extend qualifying offer to Julius Randle". Los Angeles Times. {{cite news}}: (עזרה) Wojnarowski, Adrian (2 ביולי 2018). "Sources: Lakers renounce Pelicans-bound Julius Randle, agree to deal with Rajon Rondo". ESPN.com. נבדק ב-2 ביולי 2018. {{cite web}}: (עזרה) "Pelicans sign free agents Elfrid Payton and Julius Randle". NBA.com. 9 ביולי 2018. נבדק ב-9 ביולי 2018. {{cite web}}: (עזרה) סטטיסטיקות המשחק בין הפליקנס לבלייזרס, באתר basketball-reference.com ניו יורק מחתימה את רנדל, פייטון, גיבסון, פורטיס ואלינגטון, באתר הקבוצה, 9 ביולי 2019
נסיכות הבוחר מקלן

נסיכות הבוחר מקלן (בגרמנית: Kurfürstentum Köln) הייתה אחת המדינות המשפיעות ביותר באימפריה הרומית הקדושה, והשליט בה נחשב כנסיך הבוחר השני לאחר הארכיבישוף של מיינץ. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות. בישופות קלן נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והנסיך-ארכיבישוף של המחוז היה אחד מהנסיכים שבחרו בקיסר האימפריה הרומית הקדושה. בקרב ורינגן בשנת 1288 נתפס הארכיבישוף של קלן על ידי חיילי העיר, ונאלץ להעניק לעיר אוטונומיה כמעט מלאה. בהמשך הועברה בירת הנסיכות לבון, ובשנת 1475 הוכרזה קלן כעיר קיסרית חופשית, ונהייתה עצמאית לגמרי ללא שום תלות בארכיבישוף. בימי הביניים, בין השנים 1200–1500, הייתה הנסיכות חברה בברית ערי הנזה, ובעקבות כך הפכה לאזור מסחר חשוב בגרמניה. במהלך המאה ה-16 המירו שני ארכיבישופים של קלן את דתם לפרוטסטנטית; הראשון הרמן פון ויד התפטר בשנת 1547 מתפקידו, ואילו השני גבהארד טרוכזס פון ואלדבורג המיר את דתו ונשא אשה, ובעקבות כך פרצה מלחמת קלן, שנמשכה 6 שנים, ובסיומה עברה הנסיכות רפורמציה נגדית, והנצרות הקתולית התחזקה בשטחי הנסיכות. בשנת 1795 כבשה צרפת את שטחי הנסיכות בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של קלן פורקה, ושטחיה הנותרים חולקו בין הדוכסות הגדולה של הסן שקיבלה את דוכסות וסטפאליה, דוכסות נסאו, ורוזנות ויד-ראנקל.
פוצ'יוב

פוצ'יוב (באוקראינית: Почаїв, פוצ'ייב; בפולנית: Poczajów; ביידיש: פּאטשאיעװ) היא עיירה במחוז טרנופול שבמערב אוקראינה. עיירה זו מהווה מוקד לעלייה לרגל לצליינים כיוון שמצוי בה מנזר פוצ'ייב, המנזר הגדול ביותר במערב אוקראינה והשני בגודלו במדינה. עד השואה התקיימה בה קהילה יהודית גדולה. פוצ'יוב נזכרת לראשונה במאה ה-15, ובשנים אלה נודעה בשל מעיין שהיה בה, אשר התפרסם בסגולות מרפא. במאה ה-16 הוקם על גבעה בסמוך לעיירה מנזר, בעקבות מסורת על הימצאות העתק כף רגלה של מרים הקדושה במקום. בשנת 1740 עברה פוצ'יוב לבעלות משפחת רדזיוויל, ובשנת 1778 הוענקו ליישוב זכויות עיר. בחלוקת פולין השלישית בשנת 1795 נכללה העיירה בשטחי האימפריה הרוסית, ולאחר מלחמת העולם הראשונה נכללה בתחום הרפובליקה הפולנית השנייה. כיום העיר משמשת כמרכז תיירותי וקיימים בא בתי מלון רבים וכן פארקים ומסעדות. ליהודים הותר להתיישב בעיירה רק בסוף המאה ה-18, ומאמצע המאה ה-19 היוו כמחצית מתושבי העיירה. בשנים 1906 ו-1907 הפיצו נזירים מקומיים עלילות דם נגד יהודי העיירה. במהלך הכיבוש האוסטרו-הונגרי בזמן מלחמת העולם הראשונה גויסו יהודי העיירה לעבודות כפייה, ולאחריהן, גורשו מהעיירה. בשובם אליה, מצאו את בתיהם הרוסים. בסיוע הג'וינט ויוצאי העיירה בארצות הברית השתקמה במעט הקהילה בעיירה לאחר המלחמה. בין מלחמות העולם נמנו בעיירה כ-1,100 יהודים, כמחצית תושביה, ופעלו בה בית ספר עברי ותנועות נוער ציוניות. פעילות זו נאסרה עם כיבוש העיירה בידי הצבא האדום בספטמבר 1939. ב-20 ביוני 1941, במהלך מבצע ברברוסה, נכבשה העיירה בידי הגרמנים, ואלו רצחו בה תוך זמן קצר 119 גברים יהודים, והטילו על הקהילה סכום כופר גבוה. בינואר 1942 רוכזו יהודי העיירה בגטו מוקף גדר תיל שהוקם בה, בו שררו תנאי רעב. 19 יהודים שניסו להבריח מזון לגטו הוצאו להורג. ב-7 בספטמבר 1942 נרצחו 794 היהודים שנותרו בגטו שבעיירה בבורות ירי. לאחר מכן, נערך מצוד אחר יהודים מסתתרים בעיירה, ומי שנמצאו נרצחו יחד עם כ-20 יהודים שהושארו למיון חפצי הנרצחים. מדיה וקבצים בנושא פוצ'יוב בוויקישיתוף ספר יזכור לקהילת פיטשאיעוו, בספריית העיר ניו יורק(הקישור אינו פעיל, 19.8.2021) פוצ'יוב (הקישור אינו פעיל, 19.8.2021)באתר מרכז מורשת יהדות פולין פוצ'יוב (Poczajów), באנציקלופדיה של הגטאות, באתר יד ושם "פוצ'יוב", באתר JewishGen (באנגלית) אלכסנדר קרוגלוב (רו') ומרטין דין (אנ'), פוצ'יוב, אנציקלופדיה של המחנות והגטאות (כרך II, חלק B, עמ' 1444–1446), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) פיטשיב (אוקראינה), דף שער בספרייה הלאומית
פורזבה

פורזבה (בבלארוסית: Поразава; בפולנית: Porozów, פורוזוב; ברוסית: Порозово, פורוזובו; ביידיש: פּאָרוזעווע) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה. פורוזוב נזכרת לראשונה במאה ה-15, עת הייתה עיר מלכותית בשליטת הדוכסות הגדולה של ליטא. בחלוקת פולין השלישית בשנת 1795 נכללה העיירה בתחום האימפריה הרוסית, ולאחר מלחמת העולם הראשונה, בהתאם להסכם ריגה משנת 1921, נכללה בתחום הרפובליקה הפולנית השנייה. בשנת 1897 נמנו בעיירה 931 יהודים. בין מלחמות העולם נמנו בעיירה כ-600 יהודים, כשליש מתושביה. באמצע ספטמבר 1939 נכבשה העיירה בידי הצבא האדום. ב-26 ביוני 1941, במהלך מבצע ברברוסה, נכבשה העיירה בידי הגרמנים, ובו ביום רצחו אלו כמה מיהודיה. לאחר מכן הוטלו על יהודי העיירה גזירות שונות, ובהן חובת ענידת סרט זרוע, שהומר בהמשך בטלאי צהוב, וחובת ביצוע עבודות כפייה. כעבור מספר שבועות רוכזו יהודי העיירה משך לילה שלם, במהלכו עונו והושפלו, תוך רצח כמה מהם. בסתיו 1942 רוכזו יהודי העיירה בגטו קטן שהוקם בה, אליו הובאו בהמשך יהודים נוספים מהסביבה. ב-2 בנובמבר 1942 נערכה בגטו שבעיירה אקציה, בה נרצחו כ-220 קשישים וחולים יהודים, וכ-650 יהודים הועברו למחנה ריכוז ליד וולקוביסק. משם שולחו יהודי העיירה יחד עם יתר יהודי המקום למחנה ההשמדה טרבלינקה כעבור מספר ימים. באוגוסט 2019 בית הכנסת הנטוש של העיירה הוצע למכירה פומבית בתור אסם. מדיה וקבצים בנושא פורזבה בוויקישיתוף ספר יזכור לקהילת פורוזוב, בספריית העיר ניו יורק פורוזוב (Porozów), באנציקלופדיה של הגטאות, באתר יד ושם "פורוזוב", באתר השטעטל הווירטואלי "פורזבה", באתר JewishGen (באנגלית) לאורה קרגו ואלכסנדר קרוגלוב (רו'), פורוזוב, אנציקלופדיה של המחנות והגטאות (כרך II, חלק A, עמ' 936–398), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) LIPHSHIZ, CNAAN (2019-08-15). "Unique former synagogue in Belarus selling as warehouse for $6,000". JTA (באנגלית). נבדק ב-2019-08-15.
נסיכות הבוחר מטריר

נסיכות הבוחר מטריר (גרמנית: Kurfürstentum Trier) הייתה אחת המדינות המשפיעות ביותר באימפריה הרומית הקדושה, והשליט בה היה אחד מהנסיכים הבוחרים. הנסיכות התקיימה עד לשנת 1803, שאז הוחלט על חילוט שטחי הכנסייה בגרמניה, ומסירתם לנסיכויות חילוניות סמוכות. בישופות טריר נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. הפרנקים כבשו את טריר מהרומאים בשנת 459, ובשנת 870 היא הפכה לחלק מפרנקיה המזרחית, שבבוא הימים הפכה לאימפריה הרומית הקדושה. בשנת 953 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והארכיבישוף של המחוז היה אחד מהנסיכים שבחרו בקיסר האימפריה הרומית הקדושה. במאה ה-17 הנסיכים-ארכיבישופים של טריר העבירו את מעונותיהם למבצר ארנברייטשטיין שבפילסבורג, ליד העיר קובלנץ. אספה של הרייכסטאג התקיימה בטריר בשנת 1512. במאות ה-17 וה-18 ניסתה צרפת לכבוש את טריר במהלך מלחמת שלושים השנים, מלחמת תשע השנים, מלחמת הירושה הספרדית ומלחמת הירושה הפולנית. בשנת 1795 כבשה צרפת את רוב שטחי הנסיכות שהיו בגדה השמאלית של הריין, ובשנת 1801 סיפחה אותם באופן רשמי. בשנת 1803 הוחלט על חילוט נכסי הכנסייה באימפריה, ואף הארכיבישופות של טריר פורקה, ושטחיה הנותרים בגדה המזרחית של הריין נמסרו לרוזנות נסאו-ויילבורג. מדיה וקבצים בנושא נסיכות הבוחר מטריר בוויקישיתוף מפת נסיכות הבוחר מטריר
יאן קירכהוף

יאן קירכהוף (בגרמנית: Jan Kirchhoff, נולד ב-1 באוקטובר 1990 בפרנקפורט, גרמניה המערבית) הוא כדורגלן עבר גרמני ששיחק בעמדת הבלם. קירכהוף נודע במשחק הגובה ובמסירות המדויקות שלו. קירכהוף שיחק בקבוצות הילדים והנוער של איינטרכט פרנקפורט ולאחר מכן בקבוצת הנוער של מיינץ. בנובמבר 2008 ערך בכורה בקבוצת הבוגרים של מיינץ, התגלה ככישרון עולה, ושיחק בקבוצה הבוגרת של מיינץ במשך חמש עונות. בינואר 2013 חתם קירכהוף על חוזה בבאיירן מינכן לעונה הבאה כשחקן חופשי, ללא דמי העברה, ונחשב כשחקן של באיירן מינכן בעונת 2013/14. קירכהוף שיחק חצי עונה בלבד בבאיירן מינכן, ובפגרת החורף עבר לשאלקה 04 בהשאלה לשנה וחצי, אך סבל מפציעות ומיעט לשחק. בתום ההשאלה שב לבאיירן מינכן. ב-4 בינואר 2016 חתם קירכהוף לשנתיים בסנדרלנד מהרפמייר ליג. בדצמבר 2016 עזב את הקבוצה. ב-22 בפברואר 2018 חתם בבולטון וונדררס מהצ'מפיונשיפ. ב-3 בינואר 2019 חתם בפ.צ. מגדבורג מהבונדסליגה השנייה. את הקריירה סיים קירכהוף באורדינגן 05. קירכהוף שיחק בכל הנבחרות הצעירות של גרמניה, אך לא זומן לנבחרת הבוגרת. קירכהוף החמיץ את אליפות אירופה לנבחרות צעירות שנערכה בישראל בשנת 2013, עקב פציעה. מדיה וקבצים בנושא יאן קירכהוף בוויקישיתוף יאן קירכהוף, באתר Transfermarkt יאן קירכהוף, באתר Fussballdaten.de (בגרמנית) יאן קירכהוף, באתר Soccerway יאן קירכהוף, באתר BDFutbol יאן קירכהוף, באתר WorldFootball.net יאן קירכהוף, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
בוגי

האם התכוונתם ל... אישים שכינוים "בּוֹגִי" המפרי בוגרט (1899–1957) – היה שחקן קולנוע אמריקאי משה יעלון (יליד 1950) – הרמטכ"ל ה-17 של צה"ל, לשעבר חבר הכנסת ושר מטעם הליכוד שכינוים "בּוּגִי" דמרקוס קאזינס (יליד 1990) – כדורסלן אמריקאי מוזיקה בוגי-ווגי (Boogie-woogie) – סגנון של בלוז Boogie – אלבום אוסף של חמישיית הג'קסונים משנת 1979 קולנוע וטלוויזיה לילות בוגי – סרט קולנוע אמריקאי של פול תומאס אנדרסון משנת 1997 בוגימן (סרט) – סרט אימה משנת 2005 בוגי (ניקלודיאון) – רצועת שידור בערוץ ניקלודיאון ישראל מהשנים 2006–2007 אחר "בּוּגִי" (Boogie board) – גלשן גלים קצר, ראו גלישת גלים בוגי (שבט) – שבט באינדונזיה "בּוּגִי" (שיבוש של Bogie, "בּוֹגִי") – כינוי לגלגל מרכוב במזקו"ם או בחוגון
דוכסות נסאו

דוכסות נסאו הייתה מדינה שהוקמה על ידי נפוליאון בשנת 1806, על ידי צירופן של נסיכות נסאו-ויילבורג ונסיכות נסאו-אוזינגן לדוכסות אחת. בקונגרס וינה צורפה אף נסיכות אורנז'-נסאו לדוכסות. הדוכסות התקיימה כחלק מהקונפדרציה הגרמנית עד 1866, שאז סופחה לממלכת פרוסיה, בעקבות תבוסת האימפריה האוסטרית ובעלות בריתה (שהדוכסות הייתה חלק מהם) במלחמת אוסטריה–פרוסיה. ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו בנים נקבע שפרידריך וילהלם, נסיך נסאו-ויילבורג יירש אותו לאחר מותו. לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן. ב-9 בינואר 1816 מת פרידריך וילהלם, נסיך נסאו-ויילבורג מנפילה במדרגות, ובשל כך לאחר מות פרידריך אוגוסט, דוכס נסאו ב-24 במרץ 1816 ירש אותו וילהלם, דוכס נסאו בנו של פרידריך וילהלם. בשנת 1839 מת וילהלם, דוכס נסאו, ובמקומו עלה לשלטון בנו אדולף, דוכס נסאו. בשנת 1866 הצטרפה הדוכסות לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה הדוכסות לממלכת פרוסיה, ונכללה בפרובינציית הסן-נסאו. בשנת 1890 ירש אדולף את הדוכסות הגדולה של לוקסמבורג, לאחר שלא היה יורש זכר מבית אורנז'-נסאו. מדיה וקבצים בנושא דוכסות נסאו בוויקישיתוף מידע סטטיסטי והיסטורי על נסאו בHGIS אטלס של הסן ונסאו
התרסקות האנטונוב בג'ובה

התרסקות האנטונוב בג'ובה היא תאונה אווירית שהתרחשה ב-4 בנובמבר 2015. מטוס מטען רוסי של חברת אנטונוב, שהמריא משדה התעופה הבינלאומי בבירת דרום סודאן, ג'ובה, התרסק זמן קצר לאחר המראתו. 41 אנשים נהרגו, ביניהם שישה אנשי צוות רוסים ואזרחים ששהו על הקרקע. סיבת התאונה עדיין בחקירה. ב-4 בנובמבר המריא מטוס תובלה רוסי מדגם אנטונוב An-12BK משדה התעופה הבינלאומי בעיר ג'ובה בדרכו למדינת הנילוס העליון שבצפון-מזרח המדינה. מיד לאחר ההמראה החל המטוס לאבד גובה, מסיבה שעדיין איננה ברורה, עד שהתרסק לאחר שפגע בגדה המזרחית של נהר הנילוס הלבן הסמוך לנמל התעופה. בעקבות הפגיעה נהרגו 41 אנשים, כ-20 אנשי צוות ונוסעים והשאר אנשים שנפגעו על הקרקע כתוצאה מההתרסקות. הרשויות בדרום סודאן העריכו כי הסיבה להתרסקות המטוס היא עומס יתר של נוסעים, והעובדה כי מדובר במטוס תובלה לשינוע מטענים שלא מיועד להטסת בני אדם. מדיה וקבצים בנושא התרסקות האנטונוב בג'ובה בוויקישיתוף 41 הרוגים בהתרסקות מטוס מטען רוסי בדרום סודאן - וואלה חדשות, באתר וואלה, 4 בנובמבר 2015 עמית ולדמן, ‏שוב: מטוס רוסי התרסק, עשרות נהרגו, באתר ‏מאקו‏, 4 בנובמבר 2015
פרס לומייר

פרס לומייר (בצרפתית: Prix Lumières, "פרס האורות") הוא פרס קולנוע יוקרתי המוענק בצרפת לסרטים בשפה הצרפתית. הפרס מוענק משנת 1996 על ידי אקדמיית לומייר, איגוד המורכב מכ-200 נציגי התקשורת הבינלאומית בפריז. הפרס נוסד ב-1995 על ידי המפיק הצרפתי דניאל טוסקאן דו-פלאנטייה (אנ') והעיתונאי האמריקאי אדוארד בר (אנ') והוא מבוסס על פרס גלובוס הזהב המחולק על ידי איגוד העיתונאים הזרים בהוליווד. הפרס מחולק משנת 1996 בחודש ינואר או פברואר, מספר שבועות לפני חלוקת פרס סזאר. פסלון הפרס מעוצב כפנתר המגיח מעלטה לאור. הסרט הטוב ביותר הבמאי הטוב ביותר השחקן הטוב ביותר השחקנית הטובה ביותר התסריט הטוב ביותר השחקן המבטיח ביותר (מוענק משנת 2000) השחקנית המבטיחה ביותר (מוענק משנת 2000) הסרט הטוב ביותר בשפה הצרפתית שנעשה מחוץ לצרפת (מוענק משנת 2003, קודם לכן הוענק פרס הסרט הזר הטוב ביותר) סרט הביכורים הטוב ביותר (מוענק משנת 2014) הצילום הטוב ביותר (מוענק משנת 2008) פרס מיוחד של חבר השופטים לסרט קולנוע (מוענק משנת 2013, קודם לכן הוענק פרס הקהל העולמי בחסות TV5Monde) פרס מפעל חיים (מוענק משנת 2013) מדיה וקבצים בנושא פרס לומייר בוויקישיתוף אתר האינטרנט הרשמי של פרס לומייר (בצרפתית) פרס לומייר, במסד הנתונים הקולנועיים IMDb (באנגלית)
טריק

האם התכוונתם ל... קסם (אשליה) – אמנות זריזות ידיים למטרות בידור נכלול – הטעיה מכוונת הגורמת נזק למי שהטעו אותו פעלול – להטוט מסוכן למטרות בידור ו/או ספורט תחבולה תכסיס תעלול
פטרוביצ'י

פטרוביצ'י (ברוסית: Петровичи; ביידיש: פעטראוויץ או פיטראוויץ) הוא כפר קטן במחוז סמולנסק שבמערב רוסיה, בסמוך לגבול בלארוס. הכפר נודע בעיקר בשל הולדתו של הסופר היהודי-אמריקאי אייזיק אסימוב במקום. הכפר נזכר לראשונה בשנת 1403. ביישוב התקיימה קהילה יהודית גדולה לאורך השנים, ובשל סמיכות היישוב לתחום המושב, ניצלה הקהילה המקומית מגזירת הגירוש של יהודי רוסיה בזמן שלטונו של ניקולאי הראשון, קיסר רוסיה. בין השנים 1838–1848 בקירוב, כיהן הרב משה נחמיה כהניו כרב וראש ישיבה בפטרוביצ'י. בין מלחמות העולם נמנו בכפר כ-930 יהודים, רוב תושביו. ב-2 באוגוסט 1941 נכבש הכפר בידי הגרמנים. באותו החודש רוכזו מאות יהודי היישוב וכפרי הסביבה שלו בגטו קטן שהוקם בו, והם חויבו בענידת טלאי צהוב ובביצוע עבודות כפייה. בגטו שררה צפיפות רבה, ומעת לעת פשטו עליו שוטרים גרמנים ומקומיים, שדדו רכוש ואנסו נשים. במאי 1942 נרצחו בין 100 ל-170 מיושבי הגטו ברוסלאבל. ב-21 ביולי נרצחה קבוצת גברים יהודים מהגטו בכפר שומיאצ'י. למחרת רצחו הגרמנים את יתר יושבי הגטו. ערב האקציה הצליחו להימלט מהגטו כ-30 יהודים, אשר חברו ליחידות פרטיזנים סובייטיות ביערות הסביבה. פטרוביצ'י (Petrovichi), באנציקלופדיה של הגטאות, באתר יד ושם "פטרוביצ'י", באתר JewishGen (באנגלית) ואדים דובסון, פטרוביצ'י, אנציקלופדיה של המחנות והגטאות (כרך II, חלק B, עמ' 1811–1812), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
פיאטקה

פיאטקה (באוקראינית: П’ятка; בפולנית: Piatka; ביידיש: פּיאַטקע) היא עיירה במחוז ז'יטומיר שבאוקראינה, בה התקיימה עד השואה קהילה יהודית. היישוב נזכר לראשונה בשנת 1593, בהקשר של קרב בין הפולנים והקוזקים שהתרחש במקום. שמה של העיירה נגזר לפי הסברה משם הנהר העובר דרכה - פיאטוק. בין מלחמות העולם נמנו בעיירה כ-800 יהודים, כרבע מתושביה, ופעל בה בית ספר יידי. ב-7 ביולי 1941, במהלך מבצע ברברוסה, נכבשה העיירה בידי הגרמנים, ואלו רצחו מיד 11 מבכירי הקהילה היהודית בה. כ-200 היהודים שנותרו בעיירה רוכזו בגטו שהוקם במתחם בית הכנסת המקומי, וממנו הוצאו מדי יום לביצוע עבודות כפייה. ב-24 באוקטובר 1941 נרצחו על גדת הנהר המקומי כל יושבי הגטו שבעיירה בידי שוטרים גרמנים ואוקראינים, תוך שוד רכושם. לאחר מכן נערך מצוד אחר יהודים מסתתרים בעיירה, ואלו הוצאו להורג. משפחת רומצ'וק מתושבי הכפר קיבלו בשנת 1999 הכרה כחסידי אומות העולם מדיה וקבצים בנושא פיאטקה בוויקישיתוף פיאטקה (Pyatka), באנציקלופדיה של הגטאות, באתר יד ושם אלכסנדר קרוגלוב (רו'), פיאטקה, אנציקלופדיה של המחנות והגטאות (כרך II, חלק B, עמ' 1558), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) https://righteous.yadvashem.org/?searchType=righteous_only&language=en&itemId=4035738&ind=NaN
דולפין מצוי ארוך-חוטם

דולפין מצוי ארוך-חוטם או דולפין הכף (שם מדעי: Delphinus capensis) הוא מין של דולפין מהסוג דולפין מצוי החי בימים הטרופיים והרדודים. דולפין מצוי ארוך-חוטם מגיע לאורך 1.9–2.5 מטרים ולמשקל 80–235 קילוגרם. הזכרים גדולים מהנקבות. כפי ששמו מרמז למין חוטם ארוך יחסית לקרובו ובכלל לדולפינים והוא בעל שיניים קטנות מרובות לאורך כל לסת. המצח רחב והסנפירים גדולים. הגוף מקושט בצבע צהוב או זהוב מהצדדים ואפור בהיר ואפור כהה מלמעלה יותר. הראש והלסתות שחורים למעט קצה החוטם הלבן. דולפינים אלה חיים בטבע בלהקות של מאות פרטים בימים עשירים בדגה. בים הפתוח יותר נפוץ למצוא פרטים של 10–30 פרטים. הם נוטים לקפוץ מהמים הרבה ולעשות סלטות והם גם מתרגשים מנסיעה של ספינות. הם גם שוחים יחד עם דולפינים אחרים כמו נתב ועם מיני לווייתנים אחרים. הם גם מחפשים עופות ים שנוחתות באוקיינוס מספק שמצאו להקת דגים. הדולפינים יכולים לצלול לעומק 900 מ' ולעצור את הנשימה ל-8 דקות בחיפושיהם אחר דגים שונים כמו סרדין, אנשובי, מקרל, בורי ועוד וגם דיונונים וסרטנים קטנים, בדרך כלל הם יחפשו פרטים המצויים בלהקות גדולות שמכלכלות הרבה דולפינים. הדולפינים נמצאים בהריון 10–11 חודשים וממליטים באביב או בסתיו צעיר שאורכו 80–100 סנטימטרים ומשקלו 10 קילוגרם. הוא יכול לחיות בטבע עד 40 שנה. הדולפינים מצויים באתרים המרוחקים אחד מהשני בימים טרופיים רדודים. הם חיים בין השאר בחופי דרום אפריקה וחופי מערב אפריקה, מערב דרום אמריקה, מרכז קליפורניה, מקסיקו המרכזית, חופי פרו, חופי יפן, קוריאה וטאיוואן. ייתכן שהם נפוצים גם ליד עומאן וליד איי ניקובר. לא ידוע מה מצב שימורם, אך הם נפגעים מהדיג ובהרבה מקרים נתקעים ברשתות או נפצעים מקרסי צלצל. דולפין זה מעט נדיר יותר מקרובו דולפין מצוי קצר-חוטם ובו שני תת-מינים: D.c.capensis D.c.tropicalis מדיה וקבצים בנושא דולפין מצוי ארוך-חוטם בוויקישיתוף דולפין מצוי ארוך-חוטם, באתר ITIS (באנגלית) דולפין מצוי ארוך-חוטם, באתר NCBI (באנגלית) דולפין מצוי ארוך-חוטם, באתר האנציקלופדיה של החיים (באנגלית) דולפין מצוי ארוך-חוטם, באתר GBIF (באנגלית)
נתב קטן-סנפיר

נתב קטן-סנפיר (שם מדעי: Globicephala macrorhynchus) הוא מין ממשפחת הדולפיניים השייך לסוג נתב שחור. הוא מצוי ברוב האוקיינוסים. מין זה גדול יחסית למשפחתו. הוא שוקל 1,000–3,000 קילוגרם ואורכו 3.7–5.5 מטרים. בלידתם הם שוקלים 80 קילוגרם ואורכם 1.4–1.9 מטרים. הם בעלי ראש גדול ולסת קצרה. למין זה סנפירים קטנים מקרובו נתב גדול-סנפיר ובעלי סנפיר גבי גדול. צבעם אפור כהה עד שחור. הם יכולים לצלול לעומק רב ומעדיפים להימצא במים העמוקים, שם הם צדים דיונונים, תמנונים ודגים. הם נמצאים בטבע בלהקות גדולות של 30–40 פרטים ולעיתים גם יותר. הלהקה מגוננת על הצעירים והיא מכילה הן זכרים והן נקבות. מדיה וקבצים בנושא נתב קטן-סנפיר בוויקישיתוף נתב קטן-סנפיר, באתר ITIS (באנגלית) נתב קטן-סנפיר, באתר NCBI (באנגלית) נתב קטן-סנפיר, באתר Animal Diversity Web (באנגלית) נתב קטן-סנפיר, בבסיס הנתונים ARKive (באנגלית) נתב קטן-סנפיר, באתר האנציקלופדיה של החיים (באנגלית) נתב קטן-סנפיר, באתר GBIF (באנגלית) נתב קטן-סנפיר באתר הרשימה האדומה של IUCN
דולפינן אוסטרלי

דולפינן אוסטרליי (שם מדעי: Tursiops australis) הוא מין של לווייתן ממשפחת הדולפיניים החי בטבע בעיקר בחופי ויקטוריה שבאוסטרליה. דולפין זה נחשב לתת-מין של דולפינן מצוי עד ל-2011, אז נחשב למין עצמאי בגלל הבדלים בצורת הגולגולת ובדנ"א. כיום כמה חוקרים רואים בו תת-מין של דולפינן אנקולי. צבעו של דולפין זה הוא כחלחל-אפור כהה עד לקו האמצע מצידי הגוף ובו הוא אפרפר-בהיר ומאחור מעט צהבהב. הראש אפרפר בהיר עם לסת לבנה דמוית מקור, כמו רוב בני הסוג. אורכו של דולפין זה 2.27-2.28 מ', מעט קטן יותר מהדולפינן המצוי. זוהו 2 אוכלוסיות של דולפין זה, אחת במפרץ פורט פיליפ, בה זוהו 150 פרטים ואחת באגמי גיפסלנד בה זוהו 50 פרטים, שניהם בוויקטוריה שבאוסטרליה. בנוסף זוהו פרטים החיים במזרח טסמניה ובדרום אוסטרליה במפרץ ספנסר ובאיים סביבו. לא ידוע מה מצב שימור הדולפינים. הם נחשבים למינים מוגנים באוסטרליה. מדיה וקבצים בנושא דולפינן אוסטרלי בוויקישיתוף דולפינן אוסטרלי, באתר NCBI (באנגלית) דולפינן אוסטרלי, באתר GBIF (באנגלית)
וולפין

הוולפין (שם מדעי: Wholphin) הוא בעל חיים שנוצר מהכלאה של נקבה של דולפינן מצוי וזכר של עבשן קטלני. לעומת רוב בני הכלאיים הוולפין יכול להתרבות באופן מוצלח לעיתים. הכלאות כאלה נעשות בדרך כלל באופן יזום בשביה, אך לעיתים מתרחשות גם בים הפתוח. גם הדולפינן וגם העבשן שייכים למשפחת הדולפיניים אך שייכים לסוגים שונים (העבשן יחידי בסוגו) ויכולת ההתרבות שלהם יחד היא דבר חריג.[דרושה הבהרה] הוולפין הראשון נמצא בפארק מים בטוקיו, אך הוא מת אחרי 200 יום. הוולפינית הראשונה באמריקה (ממין נקבה) שנקראה "קיקמלו" נולדה ב-1985 בפארק מים בהוואי והצליחה להתרבות בשבי, מזיווג עם דולפיננים אחרים ממין זכר, אם כי הצאצא מת אחרי כמה ימים. בהמשך היא הצליחה ללדת צאצאית נקבה בשם "קאווי" שהצליחה לשרוד ואחרי כמה חודשים הגיעה לאורך של דולפינן בן שנה. כל הוולפינים יכלו להגיע למשקל של שלושת רבעי ממשקלו של דולפינן בוגר ורבע ממשקלו של עבשן בוגר. מדיה וקבצים בנושא וולפין בוויקישיתוף
לווייתן אומורה

לווייתן אומורה (שם מדעי: Balaenoptera omurai) הוא מין של לווייתן מזיפות מהסוג לווייתן ואחד מהקטנים ביותר בסוג זה. לווייתן זה התגלה על ידי מדענים יפנים והוא קרוי ע"ש החוקר היפני הידאו אומורה. קודם לכן שוויך למין לווייתן בריד הגדול ממנו. הלווייתן מזכיר במראהו את הלווייתן גדול-הסנפיר והוא בעל גוף כחול עם בטן ולסת תחתונה לבנים, פס כהה מעל העין וסנפירי חזה גדולים וארוכים. כמו רוב בני המשפחה הוא בעל מזיפות בתוך הלסת, העוזרים לו לסנן את הפלנקטון. מתחת ללסת ישנם קפלי עור עד לזנב. זהו הלווייתן הקטן ביותר בסוג לאחר שני מיני לווייתן המינקי. אורכו הממוצע 7–11.5 מטרים. הוא נפוץ באזור הטרופי של האוקיינוס ההודי והאוקיינוס השקט המזרחי. הם נצפו באיי קוקוס, תאילנד, מלזיה, אינדונזיה, הפיליפינים, סין, טאיוואן, ים יפן, הים הפנימי סטו, ים טימור, קלדוניה החדשה, דרום ומערב אוסטרליה, ים שלמה ומאורטניה. הם כנראה נפוצים גם בחופים הצפוניים של מדגסקר. הם חיים בבדידות או בזוגות ועוצרים את נשימתם עד 20 דקות. הם ניזונים בעיקר מפלנקטון או מלהקות דגים קטנים. מדיה וקבצים בנושא לווייתן אומורה בוויקישיתוף לווייתן אומורה, באתר ITIS (באנגלית) לווייתן אומורה, באתר NCBI (באנגלית) לווייתן אומורה, באתר GBIF (באנגלית) מערכת וואלה!NEWS‏, תיעוד ראשון ונדיר של הלוויתן הנכחד ש"התעורר לחיים", באתר וואלה, 2 בנובמבר 2015 לווייתן אומורה באתר הרשימה האדומה של IUCN